wickkiey/tamil-wikipedia-markdown huggingface dataset:
# இரிங்கெல்மான் அளவுகோல்

**இரிங்கெல்மான் அளவுகோல்** *(Ringelmann scale)* புகையின் தோற்ற அடர்த்தியை அளக்க உதவும் ஓர் அளவு கோலாகும். 1888 ஆம் ஆண்டு பாரிசு நகரைச் சேர்ந்த மேக்சிமிலியன் இரிங்கெல்மான் இந்த அளவு கோலை உருவாக்கினார். வெண்மையான மேற்பரப்பின் மீது வலையிணைப்பாக அமைந்துள்ள கருப்புக் கோடுகளைப் பயன்படுத்தி அடர்த்தியின் ஐந்து நிலைகளை இவ்வளவுகோல் வழியாக உய்த்துணரமுடியும். தொலைவிலிருந்து பார்க்கும் போது நன்கு அறியப்பட்ட சாம்பல் நிறத்தின் பல்வேறு நிலைகளுடன் இவற்றை இரண்டறக்கலந்து காணமுடியும். இதற்காக உறுதி செய்யப்பட்ட வரைபடம் எதுவும் உருவாக்கப்படவில்லை. ஆனால், இரிங்கெல்மான் இதற்கென தனியாக ஒரு குறியீட்டு முறையை வழங்கியுள்ளார். வெண்மை நிறம் புகை அளவை 0 எனக் குறிக்கிறது. 1 மில்லி மீட்டர், 2.3 மில்லி மீட்டர், 3.7 மில்லி மீட்டர், 5.5 மில்லிமீட்டர் அகல கோடுகளில் வரையப்பட்டுள்ள 10 மில்லிமீட்டர் அளவுள்ள சதுரவலையிணைப்புகள் புகையின் அளவை முறையே 1 முதல் 4 வரையில் அளவிட உதவுகிறது. முழுமையான் கருப்பு நிறம் புகையின் அளவை 5 எனக்காட்டுகிறது. அமெரிக்காவின் சுரங்கச் செயலகம் 1967 ஆம் ஆண்டு சுற்றறிக்கை எண் 8333 இல் ஒரு பிரபலமான குறியீட்டு முறையை வெளியிட்டது. இரிங்கெல்மானின் குறியீட்டு முறையை பிரித்தானியதர அளவீட்டு நிறுவனம் சற்று நவீனமாக மேம்படுத்தியது. இதன்மூலம் பெறப்பட்ட தரவுகள் உறுதியான எல்லைகளைக் கொண்டிருந்தது. புகையின் கருமையான தோற்றம், வெளிவிடப்படும் கழிவில் உள்ள குறிப்பிட்ட ஒரு பொருளின் அடர்த்தியையும் அளவையும் அடிப்படையாகக் கொண்டது என அறியப்பட்டது. நோக்கரின் பார்வையுடன் சூரிய ஒளியின் திசை போன்ற இயற்கையான வெளிச்ச நிபந்தனைகள் கணக்கில் கொள்ளப்பட்டு புகையின் உட்கூறுகளை அறியமுடிந்தது. வரைதாளின் வெண்மையும் பயன்படுத்தும் மையின் கருமை முதலிய அம்சங்களும் கவனிக்கப்பட்டன.  

இவ்வளவு கோலைப் பயன்படுத்தும்போது, அதிகபட்ச ஒளிபுகா நிலையில் இருந்து நோக்கர் அளவுகோலின் இறகை பார்த்து இரின்கெல்மான் எண் அளவை உறுதி செய்கிறார். இரிங்கெல்மான் 0, 1, 2, 3, 4 மற்றும் 5 என்ற எண்கள் முறையே ஒளிபுகாத்தன்மை அளவுகள் 0, 20, 40, 60, 80 மற்றும் 100 ஆகிய அளவுகளுக்குச் சமமானதாகக் கொள்ளப்படுகிறது  

}}  
.
# ஆஃபினியம் அசிட்டைலசிட்டோனேட்டு


**ஆஃபினியம் அசிட்டைலசிட்டோனேட்டு** *(Hafnium acetylacetonate)* என்பது Hf(C<sub>5</sub>H<sub>7</sub>O<sub>2</sub>)<sub>4</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். Hf(acac)4 என்று சுருக்கக் குறியீடாகவும் இச்சேர்மம் குறிப்பிடப்படுகிறது. ஆஃபினியத்தின் அசிட்டைலசிட்டோனேட்டு அணைவுச் சேர்மமான இச்சேர்மம் D2 சீரொழுங்கில் வெண்மை நிறத்தில் திண்மமாகக் காணப்படுகிறது.ஆஃபினியம் டெட்ரா குளோரைடு, அசிட்டைலசிட்டோனேட்டு மற்றும் ஒரு காரம் ஆகியனவற்றை வினைப்படுத்தி ஆஃபினியம் அசிட்டைலசிட்டோனேடு தயாரிக்கலாம். கட்டமைப்பு மற்றும் பண்புகளில் Zr(acac)4 சேர்மமும் Hf(acac)4 சேர்மமும் ஒரேமாதியாக உள்ளன  
.  

## பயன்கள்

பாலி(பியூட்டைலீன் டெரிப்தாலேட்டு) தயாரிப்பில் தைட்டானியம் டெட்ராபியூட்டாக்சைடு உடன் சேர்க்கப்படும் ஆஃபினியம் அசிட்டைலசிட்டோனேட்டு ஒரு வினையூக்கியாகச் செயல்படுகிறது  
.
# பொட்டாசியம் டெட்ராபீனைல்போரேட்டு


**பொட்டாசியம் டெட்ராபீனைல்போரேட்டு** *(Potassium tetraphenylborate)* என்பது KB(C<sub>6</sub>H<sub>5</sub>)<sub>4</sub>) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற இவ்வுப்பு தண்ணீரில் கரையாத பொட்டாசியம் உப்புக்கு ஓர் எடுத்துக் காட்டாகும்.  
தண்ணீரில் இவ்வுப்பின் கரைதிறன் 1.8×10−4 கி்/லி ஆகும். கரிம கரைப்பான்களில் பொட்டாசியம் டெட்ராபீனைல்போரேட்டு கரைகிறது. இச்சேர்மத்தின் தண்ணீரில் கரையாத பண்பைப் பயன்படுத்தி பொட்டாசியம் அயனிகளின் அடர்த்தியை வீழ்படிவாக்கல், எடைவிகிதப் பகுப்பாய்வு மூலம் உறுதிபடுத்த முடிகிறது  
.  

: K<sup>+</sup> + NaB(Ph)<sub>4</sub> &rarr; KB(Ph)<sub>4</sub> + Na<sup>+</sup>  

பீனைல் வளையங்கள் மற்றும் பொட்டாசியம் இவற்றுக்கிடையிலான பிணைப்புகளுடன் பலபடிசார் கட்டமைப்பை இச்சேர்மம் ஏற்கிறது. இக்காரணத்தினால் கரிம பொட்டாசியம் சேர்மங்கள் என்ற பகுப்பின் கீழ் வகைப்படுத்தப்படுகிறது
# 2,2-டைமெத்தாக்சிபுரோப்பேன்



**2,2-டைமெத்தாக்சிபுரோப்பேன்** *(2,2-Dimethoxypropane)* என்பது C<sub>5</sub>H<sub>12</sub>O<sub>2</sub> என்ற வேதி வாய்ப்பாடும் (CH3)2C(OCH3)2 என்ற மூலக்கூற்று வாய்ப்பாடும் கொண்ட ஒரு கரிம வேதியியல் சேர்மமாகும். அசிட்டோன் டைமெத்தில் அசிட்டால் என்ற பெயராலும் இச்சேர்மம் அழைக்கப்படுகிறது. அசிட்டோன் மற்றும் மெத்தனால் இரண்டும் சேர்ந்து அசிட்டைலேற்ற வினைக்கு உட்படுவதால் 2,2-டைமெத்தாக்சிபுரோப்பேன் உருவாகிறது. 2-மெத்தாக்சிபுரோப்பேன் தயாரிக்கும் பொழுது இடைநிலை விளைபொருளா்கவும் இது உருவாகிறது. திசுவியல் துறையில் விலங்குத் தசைகளில் நீரிழப்பு குறைபாடு நீக்குதலில் எத்தனாலை விட 2,2-டைமெத்தாக்சிபுரோப்பேன் திறன் மிக்கதாகக் கருதப்படுகிறது.  

நீரெதிர்ப்பு வேதியியல் வினைகளில் 2,2-டைமெத்தாக்சிபுரோப்பேன் நீர் மாசு அகற்றியாகப் பயன்படுத்தப்படுகிறது. வினையில் தண்ணீர் எந்த வடிவத்தில் இருந்தாலும் இச்சேர்மத்துடன் வினைபுரிந்து அசிட்டோன் மற்றும் மெத்தனாலாக மாறுகிறது.
# தயோகார்பமேட்டுகள்

கட்டமைப்பு வாய்ப்பாடுகள் *ஆ*- (**1**) மற்றும் *க*- (**2**) தயோகார்பமேட்டுகள்]]  

**தயோகார்பமேட்டுகள்** *(Thiocarbamates)* என்பவை கரிம கந்தகச் சேர்மங்கள் குடும்பத்தைச் சேர்ந்த வேதிச் சேர்மங்கள் ஆகும். இரண்டு வகையான தயோகார்பமேட்டு எசுத்தர் மாற்றியன்கள் காணப்படுகின்றன. ஆக்சிச – கார்பமேட்டுகள் அல்லது ஆ-கார்பமேட்டுகள், ROC(=S)NR2 மற்றும் கந்தக-கார்பமேட்டுகள் அல்லது க- கார்பமேட்டுகள், RSC(=O)NR2, என்பன அவ்விரண்டு மாற்றியன்களாகும். ஆ-கார்பமேட்டுகள், க- கார்பமேட்டுகளாக மாற்றமடையை இயலும். உதாரணமாக நியுமான்–குவார்ட் மறுசீராக்கல் வினையைக் குறிப்பிடலாம்.  

## தொகுப்பு வினை

தயோசயனேட்டுகளை நீராற்பகுப்பு வினைக்கு உட்படுத்தி தயோகார்பமேட்டுகளைத் தொகுப்பு முறையில் தயாரிக்க முடியும்:  

:RSCN + H<sub>2</sub>O → RSC(=O)NH<sub>2</sub>.  

இங்கு R என்பது அரைல் ஆகும், இரீமச்நெய்டர் தயோகார்பமெட்டு தொகுப்புவினை என்ற பெயரால் இவ்வினை அழைக்கப்படுகிறது.
# பிசுமாபென்சீன்

**பிசுமாபென்சீன்** *(Bismabenzene)* என்பது C<sub>5</sub>H<sub>6</sub>Bi என்ற மூலக்கூற்று வாய்ப்பாடு கொண்ட கரிம பிசுமத் சேர்மமாகும். இவ்வகைச் சேர்மங்களின் மூத்த உறுப்பினராக பிசுமாபென்சீன் கருதப்படுகிறது. பென்சீனுடன் தொடர்புடைய இச்சேர்மத்தில் உள்ள ஒரு கார்பன் அணுவானது பிசுமத் அணுவால் இடப்பெயர்ச்சி செய்யப்பட்டுள்ளது. தொகுப்பு முறையில் பிசுமாபென்சீனைத் தயாரிக்க இயலும் ஆனால், இதை தனித்துப் பிரித்தெடுக்க இயலவில்லை  

}}
# திருப்பதிசாரம் (நெல்)



**திருப்பதிசாரம்** பாரம்பரிய நெல் வகைகளில் ஒன்றான இது, டெல்டா பாசனப் பகுதிகளிலும் திருச்சி போன்ற சில பகுதி களிலும் காணப்படும் மிதமான உவர் நிலத்திலும் சாகுபடி செய்ய ஏற்ற நெல் இரகமாகும். திருச்சி மாவட்டத்தில் பரவலாகச் சாகுபடி செய்யப் பட்டுவந்த இந்த இரகத்தை, தமிழகத்தின் பல மாவட்டங்களிலும் தற்போது விவசாயிகள் சாகுபடி செய்ய ஆரம்பித்திருக்கிறார்கள். சுமார் நான்கடி உயரம்வரை வளரும் தன்மை கொண்ட இந்த நெல் இரகம், 140 நாட்களில் அறுவடை செய்யக்கூடியவையாகும். ஒரு ஏக்கருக்கு குறைந்து 22 மூட்டைவரை மகசூல் கிடைக்ககூடிய இது, நிலத்தின் வளத்துக்கு ஏற்ப மகசூல் தருவதாக கருதப்படுகிறது.  

## அரிசியின் தன்மை
இயல்பான மஞ்சள் நிற நெல்லும், வெள்ளை அரிசியும் கொண்ட இது, நடுத்தர இரகமாக இருப்பதால் இல்லத்தரசிகள் விரும்பும் வண்ணம் சீக்கிரம் வேகக்கூடியது. இதன் சோறு வெண்மையாக இருப்பதோடு, உணவுக்கு ஏற்ற இரகமாகவும் உள்ளது. முற்காலத்தில் நமது முன்னோர்கள் வெளியூர் பயணம் மேற்கொள்ளும்போது கட்டுச்சோறு எடுத்துச் செல்வது இருந்துள்ளது. அவ்வேளையில் ஏழை, பணக்காரர் என்ற பாகுபாடின்றி அவரவர் வீட்டில் இந்நேல்லின் அரிசிச் சோற்றை சமைத்து எடுத்துச் செல்வார்கள். அந்த வகையில், திருப்பதி சாரம் அரிசியில் புளி சாதம் தயாரித்து வாழை இலையில் கட்டிவைத்துவிட்டால், வாரக் கணக்கில் சாதம் கெடாமல் இருக்குமென்று கூறப்படுகிறது.  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
- திருப்பதிசாரம் ஊராட்சி
- திருப்பதிசாரம் கோயில்
# தஞ்சாவூர் சகாநாயக்கர் தெரு ஆஞ்சநேயர் கோயில்


**தஞ்சாவூர் சகாநாயக்கர் தெரு ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் சகாநாயக்கர் தெருவில் அமைந்துள்ளது.  

## அமைவிடம்
சகாநாயக்கர் தெரு, மேற்கு ராஜ வீதியியில் கொங்கனேஸ்வரர் கோயில் எதிரில் காசுக்கடைத் தெருவைச் சந்திக்கும் இடத்தில் அமைந்துள்ளது. இத்தெருவின் வலப்புறத்தில் வடக்கு பார்த்த நிலையில், பூலோககிருஷ்ணன் கோயிலுக்கு எதிரே இக்கோயில் அமைந்துள்ளது.  

## மூலவர்
வடக்கு நோக்கி அமைக்கப்பட்டுள்ள சன்னதி விமானத்துடன் காணப்படுகிறது. மூலவராக உள்ள ஆஞ்சநேயர் மராட்டியர் கால லை வடிவத்தில் புடைப்புச் சிற்பமாக உள்ளார். முன்னோக்கி உந்திச் செல்வது போன்ற நிலையில் இந்த ஆஞ்சநேயர் உள்ளார். இவரை ஆனந்தத் தாண்டவ ஆஞ்சநேயர் என்றும் கூறுகின்றனர். கோயில் மண்டபத்தில் இடப்புறம் ஆனந்த விநாயகர் உள்ளார்.  

## சிறப்பு
இத்தெருவில் பல பஜனைகள் நடைபெற்றதாகவும் அதனை ஆதரித்தவர் பலர் இருந்ததாகவும், ஆதலால் இந்த ஆஞ்சநேயர் என்றும் ஆனந்தமாக இருப்பதாகக் கூறப்படுகிறது. சில காலம் வரை சிதிலம் அடைந்திருந்த கோயில் அண்மையில் சீரமைக்கப்பட்டுள்ளது.
# தஞ்சாவூர் ஓபல்நாயக் பங்க் ஆஞ்சநேயர் கோயில்


**தஞ்சாவூர் ஓபல்நாயக் பங்க் ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் சகாநாயக்கர் தெருவில் அமைந்துள்ளது.  

## அமைவிடம்
தஞ்சாவூர் அரண்மனையின் வடக்கு வாயிலில் இக்கோயில் உள்ளது. செவ்வப்ப நாயக்கர் மற்றும் ரகுநாத நாயக்கர் காலங்களில் இந்த வாயில் சிறப்போடு இருந்தது. ஓபல் நாயக், நாயக்கர் காலத்தில் வடக்கு வாயிலுக்கு அருகே தங்கியிருக்கலாம். அதனால் இப்பகுதிக்கு ஓபல் நாயக் பங்க் என்று பெயர் அழைக்கப்பட்டிருக்கலாம். 1997இல் குடமுழுக்கு நடைபெற்றதற்கான கல்வெட்டு உள்ளது.  

## மூலவர்
இங்குள்ள மூலவர் ஓபல்நாயக் பங்க் ஆஞ்சநேயர் என்றும் ஓப்பல் நாயக்கர் பஃக் ஆஞ்சநேயர் என்றும் அழைக்கப்படுகிறார். சன்னதிக்கு முன்பாக வலப்புறம் கிருஷ்ணன், நாகம், அனுமார் உள்ளனர். இடப்புறத்தில் கிருஷ்ணன் உள்ளார். அதற்கு முன்பாக வலப்புறம் விநாயகர் உள்ளார்.  

## மூலவர் அமைப்பு
கோயிலிலுள்ள மூலவர் ஐந்தடி உயரத்தில் நின்ற நிலையில் அஞ்சலி முத்திரையுடன் உள்ளார். இடது கால் சற்றே முன்புறமாக வளைந்து குதிகால் உயர்ந்துள்ளது. சற்றே சாய்ந்த நிலையில் ஒய்யாரமாக அவர் காணப்படுகிறார்.
# ஈயம் டெட்ராகுளோரைடு



**ஈயம் டெட்ராகுளோரைடு** *(Lead tetrachloride)* என்பது PbCl<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஈயம்(IV) குளோரைடு என்ற பெயராலும் இச்சேர்மம் அழைக்கப்படுகிறது. எண்ணெய்த் தன்மையுடன் மஞ்சள் நிற நீர்மமாகக் காணப்படும் ஈய டெட்ராகுளோரைடு 0 °செல்சியசு வெப்பநிலைக்கு கீழ் நிலைப்புத்தன்மையுடனும், 50 ° செல்சியசு வெப்பநிலையில் சிதைவும் அடைகிறது. ஈயம் மைய அணுவாக உள்ள நான்முகி வடிவத்தில் இது படிகமாகிறது. Pb–Cl சகப்பிணைப்புகள் 247 பைக்கோமீட்டர் நீளமும், 243 கிலோயூல்.மோல் -1 பிணைப்பு ஆற்றலும் கொண்டுள்ளன  

## தொகுப்புமுறை தயாரிப்பு

ஈயம்(II) குளோரைடுடன் (PbCl<sub>2</sub> ) ஐதரோகுளோரிக் அமிலம் (HCl) சேர்த்து குளோரின் வாயு முன்னிலையில் (Cl2) வினைபுரியச் செய்தால் குளோரோபிளம்பிக் அமிலம் (H2PbCl6) கிடைக்கிறது.  
பின்னர் இதனுடன் அமோனியம் குளோரைடு (NH4Cl) சேர்த்து ஈயத்தின் அமோனியம் உப்புக் கரைசல் ((NH4)2PbCl6) தயாரிக்கப்படுகிறது. இருதியாக இக்கரைசலுடன் அடர் கந்தக அமிலத்தைச் (H2SO4) சேர்த்து சூடுபடுத்தப்பட்டு ஈயம் டெட்ராகுளோரைடு பிரித்தெடுக்கப்படுகிறது. தொடர்ச்சியான இவ்வினைகள் யாவும் 0° செல்சியசு வெப்பநிலையில் நடைபெறுகின்றன. இவ்வினைகளுக்கான சமன்பாடுகள் இங்கு தரப்பட்டுள்ளன.  

:PbCl<sub>2</sub> + 2HCl + Cl<sub>2</sub> → H<sub>2</sub>PbCl<sub>6</sub>  
:H<sub>2</sub>PbCl<sub>6</sub> + 2 NH<sub>4</sub>Cl → (NH<sub>4</sub>)<sub>2</sub>PbCl<sub>6</sub> + 2HCl  
:(NH<sub>4</sub>)<sub>2</sub>PbCl<sub>6</sub> + H<sub>2</sub>SO<sub>4</sub> → PbCl<sub>4</sub>+ 2HCl + (NH<sub>4</sub>)<sub>2</sub>SO<sub>4</sub>  

## தண்ணீருடன் வினை

கார்பன் டெட்ரா குளொரைடு போல அல்லாமல் மற்றொரு நான்காம் தொகுதி குளோரைடான ஈயம் டெட்ராகுளோரைடு தண்ணீருடன் வினைபுரிகிறது. ஏனெனில் மைய அணுவான ஈயம் கார்பன் அணுவை விட பெரியது என்பதால் குழறுதல் குறைவாகி இவ்வினை நிகழ்கிறது  

## நச்சுத்தன்மை

ஈயம் ஒரு திரள்விளைவான நச்சுத்தன்மை கொண்டதாகும். ஈயத்தின் புற்றுநோய் அபாயங்கள் தொடர்பான குரைவான ஆதாரங்களே கிடைத்துள்ளன. ஆனால் ஈயம் டெட்ராகுளோரைடு உள்ளிட்ட பிற ஈயம் சேர்மங்கள் மனிதர்களிடம் புற்றுநோய் ஊக்கிக்களாக இருக்கலாம் என்று நம்பப்படுகிறது. ஈயம் சேர்மங்கள் பல்வேறு வழிகளில் மனித உடலுக்குள் ஈர்க்கப்படுகின்றன. ஈயத்தின் சேர்மங்கள் கரு ஊனமாக்கிகள் என்றும் கருதப்படுகிறது
# தஞ்சாவூர் நாலுகால் மண்டப ஆஞ்சநேயர் கோயில்


**தஞ்சாவூர் நாலுகால் மண்டப ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் நாலுகால் மண்டபம் அருகே அமைந்துள்ளது.  

## அமைவிடம்
அய்யன்கடைத்தெருவின் சற்று மேடான பகுதியில் பிரசன்ன வெங்கடேசப்பெருமாள் கோயில் உள்ளது. அக்கோயிலுக்கு எதிரில் நாலு கால் மண்டபம் உள்ளது. பெருமாள் கோயிலின் தேர்முட்டி கோயிலின் முன்பு இடப்புறம் இக்கோயில் அமைந்துள்ளது.  

## மூலவர்
இங்குள்ள மூலவர் இரண்டு அல்லது இரண்டரை அடி உயரத்தில் நின்ற நிலையில் உள்ளார்.  

## மூலவர் அமைப்பு
தஞ்சாவூரில் வாழ்ந்த சதாசிவ பிரஹ்மேந்திராள் என்பவரால் பெருமாள் கோயிலின் தேர்முட்டியில் இந்த ஆஞ்சநேயர் சிறிய அறையில் அமைக்கப்பட்டுள்ளார். கட்டிட அமைப்பை வைத்து கோயில் என்று கூற முடியாது. உள்ளூரில் உள்ளோர் இக்கோயிலை நன்கு அறிவர்.
# சங்கீத இரத்தினாகாரம்

**சங்கீத இரத்தினாகாரம்** என்பது, 13ம் நூற்றாண்டில் எழுதப்பட்ட ஒரு இசை நூல். இது சமசுக்கிருத மொழியில் எழுதப்பட்டது. ஐந்தாம் நூற்றாண்டில் பரதர் எழுதிய நாட்டிய சாத்திரம் என்னும் நூலுக்குப் பிறகு நமது இசையியல் செய்திகளை அறிந்துகொள்ளும் வகையில் கிடைக்கும் பழைமையான நூல் இதுவாகும். இவற்றுக்கு இடையில் 800 ஆண்டுகளுக்கு மேற்பட்ட கால வேறுபாடு இருப்பது குறிப்பிடத்தக்கது. சாரங்கதேவர் என்பவர் இதை எழுதினார். இவர் இந்தியாவின் பல பகுதிகளிலும் பயணம் செய்து தகவல்களைத் திரட்டி இந்நூலை எழுதியதாகத் தெரிகிறது. இந்நூலில் குறிப்பிடப்பட்டுள்ள பல பல இலட்சணங்கள் தற்காலத்துக்குப் பொருந்தாவிட்டாலும், இதன் காலத்தில் சங்கீத அம்சங்கள் பல வளர்ச்சியடைவதற்கு இந்நூல் ஆதாரமாக அமைந்தது.  

## உள்ளடக்கம்
ஏழு அத்தியாயங்களாகப் பிரிக்கப்பட்டுள்ள இந்நூலில் நாதம், சுரம், இராகம், தாளம், இசைக்கருவி, பாடகருக்கு இருக்கவேண்டிய குணங்கள், தவிர்க்கவேண்டியவை போன்ற பல தகவல்கள் உள்ளடங்கியுள்ளன. இந்நூலில் இருந்து 264 இராகங்களைப் பற்றிய தகவல்களை அறியக்கூடியதாக உள்ளது. சில இராகங்களுக்கு சாரங்கதேவர் பாஷா இராகங்கள் என்று பெயர் சூட்டியிருப்பதாகவும் இந்தச் சொல் தமிழ் மொழியையே குறிப்பதாகவும், அதேவேளை சில இராகங்களுக்கு இந்நூலில், தட்சிணம், தேவாரவர்த்தனி போன்ற பின்னொட்டுக்கள் தரப்பட்டுள்ளதாகவும், இவை தென்னாட்டு இராகம், தேவாரப் பண்ணிலிருந்து பெறப்பட்டது போன்ற பொருள் தருவதாகவும் நா. மம்மது கருதுகிறார்.  

## விமரிசனங்கள்
இந்நூலைக் குறித்துச் சில இசை ஆய்வாளர்கள், குறிப்பாகத் தமிழிசை ஆய்வாளர்கள் விமரிசனங்களை முன்வைத்துள்ளனர். தமிழிசைக்குத் தமிழகப் பண்பாடு சார்ந்த அடையாளம் இல்லாமல் போனதற்கு இந்த நூல் முக்கிய காரணமாக அமைந்ததாக அவர்கள் கருத்து வெளியிட்டுள்ளனர். தமிழ்ப் பண்களுக்கு வடமொழிப் பெயர்களை வழங்கியதன் மூலமும், வடமொழிச் சொற்களைப் பயன்படுத்தி இலக்கணம் அமைத்ததன் மூலமும் தமிழிசை தனது அடையாளத்தை இழந்ததாக அவர்கள் கூறுகின்றனர்.
# கண்ணாடித் தவளை



**கண்ணாடித் தவளை** (Glass frog) என்பது ஓர் ஈருடகவாழித் தவளை இனம் ஆகும். இத்தவளைகள் பொதுவாக தேசிக்காய் நிறத்தில் காணப்படுகின்றன. மேலும் இவற்றின் கீழ்வயிற்றுத் தோல் ஊடுகாட்டக்கூடியதாக இருக்கிறது. ஆகையாலேயே, இவை கண்ணாடித் தவளை என அழைக்கப்படுகின்றன. அத்துடன் இச்சிறப்பியல்பு ஊடாக இவற்றின் இதயம் போன்ற உடலின் உள்ளுறுப்புக்களைக் காணக்கூடியதாக உள்ளது. சாதாரண மரத்தவளைகளது உடல், பச்சைத் தவளைகளிலிருந்து இருந்து இவை வேறுவபடுவதன் காரணம் இதுவே ஆகும். இவை சிறியவையாக உள்ளதுடன் எனும் அளவில் இருந்து காணப்படுகிறன. இத்தவளையில் தற்போது இரண்டு குடும்பங்களும் 12 இனங்களும் காணப்படுகின்றன.
# லிகூரியன் கடல்


**லிகூரியன் கடல்** (Ligurian Sea) என்பது மத்தியதரைக்கடலில் அமைந்துள்ள ஒரு கடல் ஆகும். இக்கடல் இத்தாலியன் ரிவேரியாவிற்கும் கோர்சிகா தீவிற்கும் இடையில் அமைந்துள்ளது. இந்தோ ஐரோப்பிய இனத்தவர்களான லிகூர்ஸ் எனப்படும் மக்கள் குழுவில் இருந்தே இக்கடலுக்கான பெயர் இடப்பட்டது. இக்கடலின் எல்லைகளாக இத்தாலி, பிரான்சு, மற்றும் பிரான்சின் 18 பிராந்தியங்களில் ஒன்றான கோர்சிகாதீவு ஆகியவை விளங்குகின்றன. அத்துடன் இக்கடலின் கிழக்கு எல்லையில் திர்ரேனியக் கடல் அமைந்துள்ளது. இக்கடலின் வடமேற்குக் க்ரை இயற்கை அழகும், தகுந்த காலநிலையையும் கொண்டுள்ளது. ஆர்னோ எனும் ஆறு இக்கடலில் கலக்கும் ஆறுகளில் முக்கியத்துவம் வாய்ந்தது ஆகும்.
# தசுக்கன் தீவுக்கூட்டம்



**தசுக்கன் தீவுக்கூட்டம்** என்பது லிகூரியன் கடல் மற்றும் திர்ரேனியக் கடல் ஆகிய இரு கடல்களுக்கும் இடையில் அமைந்துள்ள ஒரு தீவுக்கூட்டம் ஆகும். இது இத்தாலியின் தசுக்கானி பிரதேசத்தில் அமைந்துள்ளது. இங்குள்ள அழகிய தீவுகளால் சுற்றுலாப் பயணிகள் இத்தீவுக்கூட்டத்தை நாடிவருகின்றனர். அத்துடன் இங்குள்ள எல்பா, மொன்டேகிறிஸ்டோ ஆகிய தீவுகளில் மக்கள் அதிகமாக வாழ்ந்ததாக வரலாறுகள் கூறுகின்றன. எல்பா, பியனசோ, கைபையோ, மொன்டேகிறிஸ்டோ, கிஜ்லியோ தீவு, கோர்கோனா, கியனுட்டிரி ஆகிய எட்டுத்தீவுகளும் தசுக்கன் தீவுக்கூட்டத்தில் முக்கிய இடம் வகிக்கின்றன. அத்துடன் அரிய பறவையான அவுடோனியனின் நீள் சிறகுக் கடற்பறவை இத்தீவுகளில் பொதுவாகக் காணப்படுகின்றது. இத்தீவுகூட்டத்தில் காணப்படும் பாறைக் கடற்தீவுகளில் (Skerry) மெலோரியா எனும் பாறைக் கடற்தீவு முக்கிய இடம் விக்கின்றது.
# தடப்பந்து


**தடப்பந்து**(Trackball) என்பது, கணித்திரையில் சுட்டிக்காட்ட உதவும் பந்து பொதித்துள்ள கருவி ஆகும். இந்த கருவியிலுள்ள பந்தை சுழற்றுவதன் மூலம், நமது கை அசைவுகள் நகரும் திசைக்கு ஏற்ப, கருவியினுள் உரிய மின்னணு அதிர்வுகள் தோன்றி, கணினித்திரையின் சுட்டுக்குறிக்குக் கொடுத்து அனுப்பப் படுகின்றன. இந்த பந்தானாது, சுட்டிக்கருவியின் மேற்பகுதியில் அமைந்துள்ளது.  

## தோற்றம்

இரால்.’ப் பென்சமின் (Ralph Benjamin) என்ற பிரித்தானிய மின்னணுஆய்வாளர், பிரித்தானியக் கடற்படைக்காக, அறிவியல் பணிகளைச் செய்தபோது, இரண்டாம் உலகப்போரின் பிறபகுதியில், ரேடார் சதி அமைப்புச் (Rador Plotting System) செயலாக்கத்தின் போது, இக்கருவியைக் கண்டறிந்தார்.  

இக்கருவியைப் பயன்படுத்தும், பயனாளி இயக்கப்பிடியின் மூலம், உள்ளீடுகளை இடலாம். அந்த உள்ளீடுகள், ஆகாய விமானங்களின் குறியை, ஒரு பகுதியில் செலுத்த, ஒரு தொடர்முறை கணினியைப் பயன்படுத்தினார். அப்போது அவருக்கு ஒரு புதிய உள்ளிட்டு கருவி தேவைப்பட்டது. அச்சூழ்நிலையை ஆராய்ந்து, இந்த சுட்டிக்கருவியை, 1946ஆம் ஆண்டு கண்டறிந்தார். பின்னர், இதற்கு 1947 ஆம் ஆண்டு காப்புரிமை வாங்கினார்.  

## செயல்திறன்
ஒரு பயனரின் கட்டைவிரல், மற்ற விரல்கள், விரல் நகங்கள், உள்ளங்கை ஆகியவற்றின் ஒருங்கிணைந்த அசைவால், இந்த கருவி இயக்கப் படுகிறது. இதனால் சுட்டியால் ஏற்படும் உடல் பக்க விளைவுகள், ஒப்பிட்டு அளவில் குறைவாகவே ஏற்படுவதாகக் கருதப்படுகிறது. இந்த கருவியை, கணினித்திரைச் சுட்டியை நகர்த்துவது போல, நகர்த்த வேண்டியதில்லை. அதற்குமாறாக, ஒரு உட்குழிந்தப் பொருத்தியில், பாதிக்குமேல் பந்து அமிழ்ந்து கொண்டு, அச்சுழலும் பந்தே நகரும் இயல்பைப் பெற்று இருக்கிறது. அப்பந்தானாது நகரும் போது, அதே திசையில் கணித்திரையின் சுட்டிக்குறியும் நகரும் திறன் கொண்டதாக இருக்கும். ஆனால், சுட்டிக் கருவியை மறுநிலைக்கு எடுத்து வைத்தப் பிறகே, சுட்டும் இயல்பு உடையதாகத் திகழ்கிறது.  
மூத்தகுடிமக்கள் எனப்படும் வயதானவர் சுட்டியை இருமறை சொடுக்குவதில் இடர்களைச் சந்திக்கின்றனர். அத்தகையவர்களுக்கு, இத்தடப்பந்து கருவி சிறந்த மாற்று உள்ளீட்டு கருவியாக அமைகிறது. தட்டச்சு அதிகம் செய்யாமல், இணையத்தில் உலாவி படிப்பவர்களுக்கு, இக்கருவியால், அதிக ஓய்வு அவர்தம் கைகளுக்குக் கிடைக்கிறது. வலப்பெருவிரலால் நகர்த்தவும், இடப்பெருவிரலால் சொடுக்கவும் செய்வதால் இந்த விரல்கள் ஓய்வு அதிகம் கிடைக்கிறது.  

## வகைகள்
(சிறியது)|]]  
பெரிய அளவு தடப்பந்து, கணினி உதவு வடிவமைப்பும் வரைதலும் (CAD) துறையில் அதிக அளவில் பயன்படுத்தப் படுகிறது. தொடுபட்டை (touch pad) கண்டறிவதற்கு முன், இந்த தடப்பந்து கருவி அதிக அளவில் மடிக்கணினியில் பயன்படுத்தப் பட்டது. சிறிய அளவிலான தடப்பந்துகளை, விசைப்பலகையுடன் இணைத்தே உருவாக்கப்படுகின்றன. மேலும், சுட்டியுடனும், விளையாட்டுக்கருவிகளுக்கான உள்ளீட்டு கருவிகளுடன் இணைத்தேயும் உருவாக்கப்பட்டு, நடைமுறையில் அதிகம் பயன்படுத்ததப் படுகிறது. உடலியல் அசைவுகளுக்கு ஏற்ப உடல் ஊனமுற்றவர்களுக்காகவும், பணிச்சூழலின் பணியடர்வு உடலியல் இடர்களைத் தவிர்க்கவும் (ergonomics), பயனரின் தொகுதிகளுக்கு ஏற்ற வகையில், இத்தடப்பந்து கருவிகள் உருவாக்கப்படுகின்றன.  

## அலைபேசிகளில் பயன்பாடு

சில பிளாக்பெர்ரி செல்லிடப்பேசி வகைகளில், மிகச்சிறிய அளவிலான தடப்பந்துகள் பொருத்தப்பட்டு, பயனர்கள் பயன் பெறுகின்றனர். முன்னர் வெளிவந்த எச்டீசி (HTC) கைபேசிகளில், இந்த தடப்பந்து உள்ளடங்கி வந்தது.  

## ஊடகங்கள்
# ஐதராக்சி கீட்டோன்

**ஐதராக்சி கீட்டோன்** *(Hydroxy ketone)* என்பது ஒரு வகையான கரிம வேதியியல் வேதி வினைக்குழுவாகும். கீட்டோன் மூலக்கூறின் விலாப்பக்கத்தில் ஒரு ஐதராக்சில் தொகுதி இணைந்திருக்கும் அமைப்பு ஐதராக்சி கீட்டோன் ஆகும். இரண்டு பிரதான வகைப்பாடுகளில் ஐதராக்சில் தொகுதியை வைக்கமுடியும். ஐதராக்சில் தொகுதி ஆல்பா நிலையில் வைக்கப்பட்டால் அது ஆல்பா ஐதராக்சி கீட்டோன் RCR′(OH)(CO)R) என்றும், பீட்டா நிலையில் வைக்கப்பட்டால் அது பீட்டா ஐதராக்சி கீட்டோன் RCR′(OH)CR2(CO)R) என்றும் பெயர் பெறுகிறது.  

ஓர் α- ஐதராக்சி கீட்டோன் ஒரு முதனிலை ஆல்ககால் (எ.கா:ஐதராக்சி அசிட்டோன்) அல்லது ஒரு இரண்டாம்நிலை ஆல்ககாலை கொண்டிருக்கும். பெரும்பாலும் இரண்டாம் நிலை ஆல்ககால்கள் அசைலோயின்கள் என்று மேலும் விரிவாக வகைப்படுத்தப்படுகின்றன .  

முக்கியமான β- ஐதராக்சி கீட்டோன்கள் ஆல்டால் கூட்டு விளைபொருள்கள் எனப்படுகின்றன.
# பனித்தூபி


**பனித்தூபி** என்பது, பனிமலை வளர்க்கும் தொழில்நுட்பம் மூலம் செயற்கைப் பனிமலைகளை உருவாக்கும் முறை ஆகும். இவ்வாறு உருவாக்கப்படும் பனித்தூபியானது, கோடைகாலத்தில் நீர், பற்றாக்குறையாகக் காணப்படும் போது, பயிர்களுக்குத் தேவையான நீரை வழங்குகின்றது. லடாக் எனும் இடத்தில் வாழ்ந்துவந்த சோனம் வாங்சூக் எனும் பொறியியலாளரால் அறிமுகப்படுத்தப்பட்ட இப்பொறிமுறையினைத் தற்போது, அரசு சாராத அமைப்பான இலடாக்கு மாணவர்கள் கல்வி மற்றும் பண்பாட்டு இயக்கம் நடாத்தி வருகின்றது. பனித்தூபி எனும் இத்திட்டம் 2013 ஒக்டோபரில் நிறுவப்பட்டு சனவரி 2014 இல் ஆரம்பமானது. நவம்பர் 15 ம் தேதி 2016, அன்று  சோனம் வாங்சுக் ரோலக்ஸ் விருதுகள் நிறுவனத்தால் இப்பொறிமுறையை அறிமுகம் செய்ததற்காக விருது வழங்கிக் கௌரவிக்கப்பட்டார். .  

## பின்னணி
லடாக் ஓர் குளிர்ப் பாலைவனம் ஆகும். இங்கு பயிர்கள் பயிரிடப்பட்டாலும், கோடைகாலங்களில் போதியளவு பயிருக்குத்தே வையான நீர் கிடைக்காமை, பயிர் செய்யும் மக்களுக்கு பிரதிகூலமாக அமைந்தது. எனவே இப்பிரச்சினையைப் போகும் பொருட்டு பல பொருளியலாளர்கள், பல முயற்சிகளையும், பல ஆராய்ச்சிகளையும் மேற்கொண்டனர். இவ்வாறு ஒரு முறை பாதை வழியே நடந்து கொண்டிருந்தபோது சோனம் வாங்சுக் அவர்கள் பாலம் ஒன்றின் கீழ் பனி உருகாது அவ்வாறே இருப்பதை அவதானித்தார். பனித்தூபிப் பொறிமுறை அறிமுகமானதன் முதலாவது படி இதுவே ஆகும். பின்னர் தான் அவதானித்த பனி உருகாமைக்கான காரணத்தை ஆராய்ந்து கண்டறிந்த சோனம் வாங்சுக், கூம்பு வடிவில் ஓர் குவியல் இருக்குமானால் அக்குவியல் இலகுவில் உருகாமலும் இருக்கும் என்பதையும் கண்டறிந்தார். இவ்வாறாக பனி உருகும் முறையின் பின்னணியை வைத்தே பனித்தூபி முறை கண்டறியப்பட்டது.
# ஜெகன்நாதர்


இடது புறம் பலராமர், வலது புறத்தில் கருப்பு நிறத்தில் ஜெகன்நாதர் விக்கிரகங்கள்]]  

**ஜெகன்நாத்** (Jagannath) எனும் சமசுகிருத சொல்லிற்கு அனைத்துப் பிரபஞ்சங்களின் தலைவர் எனப் பொருளாகும். ஜெகன்நாதர், இந்து சமயத்தின் திருமூர்த்திகளில் ஒருவரான விஷ்ணுவின் அவதாரங்களில் எட்டாவதான கிருட்டிணரின் பெயர்களில் ஒன்றாகும்.  
ஒடிசா மாநிலத்தின் புரி நகரத்தில் அமைந்துள்ள புரி ஜெகன்நாதர் கோயில் ஜெகன்நாதருக்கு அர்ப்பணிக்கப்பட்ட கோயில்களில் ஒன்றாகும். ஏழு நாட்களுக்கு மேலாக நடைபெறும் ஜெகன்நாதரின் புரி தேர்த் திருவிழா உலகப் புகழ் பெற்றதாகும்  

ஜெகன்நாதர் வழிபாடு கிழக்கு இந்தியாவில் ஒடிசா, மேற்கு வங்காளம், சத்தீஸ்கர், ஜார்கண்ட், குஜராத் மாநிலங்களில் பிரபலமானதாகும்.  

## புரி ஜெகன்நாதர் கோயில்

புரி நகரத்தில் அமைந்திருக்கும் வைணக் கோயிலான புரி ஜெகன்நாதர் கோயிலில் கிருஷ்ணர் ஜெகன்நாதராகவும், பலராமன் பாலபத்திரராகவும், சுபத்திரை சுபத்திராவாகவும் மரச்சிற்பங்களில் காட்சி தருகின்றனர்.  

## ரத யாத்திரை

புரி ஜெகன்நாதர் கோயிலிருந்து ஜெகன்நாதர், பாலபத்திரர் மற்றும் சுபத்திரை தனித் தனி தேர்களில் அமர்ந்து நகரை வலம் வரும் ரத யாத்திரை விழாவில் பெருந்திரளான பக்தர்கள் கூடுவர்.  
மேலும் அகமதாபாத் நகரத்திலும் ஜெகன்நாதரின் தேரோட்டம் ஆண்டு தோறும் சிறப்பாக கொண்டாடப்படுகிறது.  

## இதனையும் காண்க
- புரி ஜெகன்நாதர் கோயில்
- புரி ரத யாத்திரை
# தைரோகேர்



**தைரோகேர் டெக்னோலொஜீஸ் லிமிடெட்** (Thyrocare) என்பது மகாராட்டிரத்தின், நவி மும்பை எனும் வர்த்தக நகரியத்தை தலைமை இடமாகக் கொண்டு இயங்கும் ஒரு நோய் பரிசோதனை நிலைய நிறுவனம் ஆகும். சங்கிலி பகுப்பாய்வு மற்றும் தடுப்பு பராமரிப்புக்கான ஆய்வகங்கள் என்பன உள்ளதுடன், இரத்த மாதிரிகளும் இங்கு சேர்க்கப்பட்டு பரிசோதிக்கப்படுகின்றன. இந்நிறுவனம் மொத்தம் 1,122 விற்பன்னை நிலையங்களையும் (2021 ஆம் ஆண்டு நிலவரப்படி) இந்தியா முழுவதும் சேகரிப்பு மையங்களையும்   நேபாளம், வங்காளதேசம், மத்திய கிழக்கு நாடுகள் என பல பிரதேசங்களிலும் இந்நிறுவனத்தின் இரத்த மாதிரிச் சேகரிப்பு நிலைங்கள் காணப்படுகின்றன. புதிதாத துகவக்கபட்ட நிறுவனத்தால் கையகப்படுத்தப்பட்ட முதல் இந்திய பட்டியலிடப்பட்ட நிறுவனம் என்ற பெயரை தைரோகேர் பெற்றது.  

## வரலாறு
பாபா அணு ஆராய்ச்சி மைய முன்னாள் அறிவியலாளரான ஆ. வேலுமணியினால் தைரோகேர் துவக்கப்பட்டது. இது 1996 ஆம் ஆண்டில் மும்பாயில் உள்ள பைசுல்லா எனும் இடதிலேயே ஆரம்பிக்கப்படது. இந்நிறுவனத்தின் முதல் நோக்கம் தைராய்டுப் பரிசோதனையே ஆகும்.   இந்நோக்கத்துடன் ஆரம்பமாகிப் பின்னர் நவி மும்பையில் தனது தலைமையகத்தை நிறுவி, இந்தியா முழுதும் இரத்த மாதிரிகளைச் சேகரிப்பை பாரிய செய்து, அவற்றை தங்கள் ஆய்வகத்துக்குக் கொண்டுவந்து சோதித்து ஆய்வு முடிவுகளைத் தரும் வகையில் பணி மேற்கொண்டு இந்நிறுவனம் வளர்ச்சி கண்டது. இந்நிறுவனத்தால் சேர்க்கப்படும் இரத்த மாதிரிகள் மும்பையில் அமைந்துள்ள ஓர் பாரிய ஆராய்ச்சி கூடத்திற்குக் கொண்டு செல்லப்பட்டு பரிசோதிக்கப்படுகின்றன.
# மகாகவி பாரதி நினைவு நூலகம்

**மகாகவி பாரதி நினைவு நூலகம்**  என்பது தமிழ்நாட்டின் ஈரோடு நகரின்  கருங்கல்பாளையம் பகுதியில் அமைந்துள்ள ஒரு பொது நூலகம் ஆகும். தமிழ்நாட்டு மகாகவிஞர் பாரதியாரின் நினைவாக இந்நூலகத்திற்குப் பெயர் சூட்டப்பட்டது. **கருங்கல்பாளையம் நூலகம் **எனவும்** ** இது பொதுவாக அறியப்படுகிறது.  

## வரலாறு
முன்னதாக, ஓர் அறையாகக் காணப்பட்ட இந்நூலகத்தை உள்ளூர் மக்கள் *கருங்கல்பாளையம் வாசிப்பு அறை* என அழைத்தனர். பின்னர், சுப்பிரமணிய பாரதி  1921 ஆம் ஆண்டு இவ்வாசிப்பு அறைக்கு வருகை தரவே *மகாகவி பாரதி நூலகம்* என இது பெயர் மாற்றம் பெற்றது. பின்னர் பாரதி இறந்ததினால் பாரதி நினைவு நூலகமாக மாற்றம் கண்டு வளர்ச்சி அடைந்து வந்தது.  

## பாரதியாரின் வருகை
1921 ஜூலை 31 அன்று **மனிதன் அழியான் **எனும் தலைப்பில் உரை ஒன்றை ஆற்றுவதற்காக கருங்கல்பாளையம் வாசிப்பு அறைக்கு பாரதியார் வருகை தந்தார். ஒரு சில வாரங்கள் கழித்து அவர் நோய்வாய்ப்பட்டு இறந்தார். கருங்கல்பாளையத்தில் ஆற்றிய உரையே அவரது கடைசி பொது உரையாக இருந்தது.  

## சேமிப்புகள்
பின்னர், ஈரோடு நிர்வாகம் இந்நூலகத்தைப் புதுப்பித்து, பாரதியாரின் ஒவ்வொரு ஆக்கங்களையும் சேகரித்தது. பாரதியார் எழுதிய கட்டுரைகள், கவிதைகள், மற்றும் அவர் பொதுக்கூட்டங்களில் தேசிய விடுதலை, பெண் சுதந்திரம் பற்றி ஆற்றிய உரைகள், அவரது ஓவியங்கள்  
போன்றவற்றை இந்நூலகம் தன்னகத்தே வைத்திருக்கின்றது. மேலும், பாரதியார் " *சுதேசமித்திரன் * " எனும் தினப்பத்திரிகைக்கு எழுதிய ஆக்கங்கள் அனைத்தையும் இந்நூலகத்தில் காணலாம்  

## அருங்காட்சியகம்
நுலகக் கட்டிடத்திற்கு அப்பால் பாரதியாரின் வாழ்க்கை வரலாறு பற்றிய ஓர் அருங்காட்சியகத்தையும் இந்நூலகம் கொண்டுள்ளது. இங்கு பாரதியார் பிறப்பிலிருந்து இறப்பு வரையிலான அனைத்து விடயங்களையும் காணலாம்.
# படித்துறை

, வாரணாசி]]  

**படித்துறை** அல்லது **காட்** (ghat) என்ற வட மொழிச் சொல்லிற்கு நீர் நிலைகளில் இறங்கி குளிப்பதற்கு அமைக்கப்பட்டிருக்கும் வரிசையாக பரந்த படிகள் கொண்ட கட்டிட அமைப்பு எனப் பொருளாகும். இராமேஷ்வரத்தில் உள்ள அக்னி தீர்த்தம் போன்ற புனிதக் கடல் பகுதி, கங்கை ஆறு, சிப்ரா ஆறு, காவேரி ஆறு போன்ற புனித ஆறுகள், பிரம்மசரோவர், புஷ்கர் போன்ற புனித குளங்களில் இறங்கி புனித நீராடுவதற்காக வரிசையான படிக்கட்டுகள் கொண்ட அமைப்பாகும்.  

## படித்துறைகளில் வழிபாடு, சடங்குகள் மற்றும் கும்பமேளா
புனித கங்கை ஆறு, காவேரி ஆறு, சிப்ரா ஆறு, நர்மதை ஆறு, துங்கபத்திரை ஆறு, கிருஷ்ணா ஆறு மற்றும் நர்மதை ஆறுகளில் மக்கள் இறங்கி குளிப்பதற்கு பல படித்துறைகள் அமைக்கப்பட்டுள்ளது. புனித ஆறு, குளங்களின் படித்துறைகளில் நீத்தார் வழிபாடு போன்ற சமயச் சடங்குகள் செய்யப்படுகிறது. மேலும் சூரிய கிரகணம் மற்றும் சந்திர கிரகணம் முடிந்தவுடன் இதுபோன்ற நீர்நிலைகளில் குளிப்பது இந்துக்களின் மரபாகும்.  

மேலும் கங்கை பாயும் வாராணசியின் மணிகர்னிகா படித்துறை மற்றும் அரிச்சந்திரன் படித்துறை, மற்றும் நேபாளத்தின் பசுபதிநாத் கோவில் அருகே பாயும் பாக்மதி ஆற்றின் படித்துறைகளில் இறந்தவர்களின் சடலங்களில் எரிப்பதால், இறந்தவர் வீடுபேறு அடைவர் என்பது இந்துக்களின் நம்பிக்கையாகும்.  

12 ஆண்டுகளுக்கு ஒரு முறை நடக்கும் கும்பமேளா எனும் திருவிழா இந்தியாவின் கங்கை ஆறு பாயும் அரித்துவார், வாராணசி, பிரயாகை மற்றும் சிப்ரா ஆறு பாயும் உஜ்ஜைன் நகரங்களில் நடைபெறுகிறது.  

## சடலங்களை எரியூட்டும் படித்துறைகள்
இந்தியாவின் வாரணாசியில் உள்ள மணிகர்னிகா படித்துறை மற்றும் அரிச்சந்திரன் படித்துறையிலும், நேபாள நாட்டின், பசுபதிநாத் கோவில் அருகே பாயும் பாக்மதி ஆற்றின் படித்துறைகளில் இறந்த இந்துக்களின் சடலங்களை எரிப்பதால் வீடுபேறு கிட்டும் என நம்பிக்கை இந்துக்களிடம் உள்ளது.  

## இதனையும் காண்க
- தெப்பக்குளம்
# பெரும்பள்ளம் கால்வாய்

**பெரும்பள்ளம் கால்வாய்** ஒரு நீர்ப்பாசனக் கால்வாய் ஆகும். தமிழ்நாட்டில் உள்ள ஈரோடு நகரில் இது அமைந்துள்ளது. மேற்கில் இருந்து கிழக்காக முழுவதும் இக்கால்வாய் குறுக்கறுத்துப் பாய்கின்றது. காவேரி ஆற்றில் சென்று இக்கால்வாய் கலக்கின்றது . அது இயங்கும் ஒரு நீளம் சுமார்  ஆகும்.  

கீழ் பவானி திட்ட கால்வாய்க்கு அருகில் ஓடும் இது, மேலதிக மழைநீரை நதிக்குக் கொண்டு செல்கின்றது. ஈரோட்டில் அமைந்துள்ள நஞ்சனாபுரம்,  
பழையபாளையம், சூரம்பட்டி, திண்டல், செங்கோடம்பாளையம், கற்பாலம், மரப்பள்ளம் ஆகியவற்றூடாக இக்கால்வாய் செல்கின்றது  

## அணைக்கட்டு
பெரும்பள்ளம் அணைக்கட்டு எனும் பெயரில் ஓர் அணைக்கட்டு 1966 ஆம் ஆண்டில் இங்கு கட்டப்பட்டது.
# க. பாஸ்கரன்

**க.பாஸ்கரன்** (பிறப்பு 5 சனவரி 1951) தமிழ்நாட்டில் மயிலாடுதுறையில் பிறந்தவர். இவரது பெற்றோர் ஆர்.கணபதி, க.விருதாம்பாள். சைவ சித்தாந்தத்திலும், பண்பாட்டு ஆய்வுகளிலும் மிகுந்த ஈடுபாடு உடையவர். பல ஆய்வியல் நிறைஞர்களையும், முனைவர் பட்ட ஆய்வாளர்களையும் உருவாக்கியுள்ளார். தமிழ்ப்பல்கலைக்கழகத்தில் 6 ஆகஸ்டு 2015 முதல் 5 ஆகஸ்டு 2018 வரை துணைவேந்தராகப் பணியாற்றியுள்ளார்.  

## படிப்பு
- இளங்கலை (பூம்புகார் கல்லூரி, சென்னைப்பல்கலைக்கழகம், 1969-72)
- முதுகலை (பூம்புகார் கல்லூரி, சென்னைப்பல்கலைக்கழகம், 1972-74)
- ஆய்வியல் நிறைஞர் (பூம்புகார் கல்லூரி, சென்னைப்பல்கலைக்கழகம், 1978-79)
- முனைவர் (சென்னைப் பல்கலைக்கழகம், 1979-82)

## பெற்ற விருதுகள்
- ஜவகர்லால் நேரு நினைவு விருது, புதுதில்லி
- சிறந்த கல்வி மற்றும் ஆய்வாளர் விருது, மும்பை
- நற்றமிழ் நாவலர் விருது (திருவாவடுதுறை ஆதீனம்)
- ராஷ்ட்ரிய கௌரவ் விருது, புதுதில்லி
- சமய நல்லிணக்க விருது (சத்தியசோலை, கும்பகோணம்)
- குறள்நெறிச் செம்மல் (திருக்குறள் பேரவை, தஞ்சாவூர்)
- சைவ சித்தாந்த வித்தகர், தஞ்சாவூர்
- சித்தாந்த செம்மல் (பல்வேறு சமய நிறுவனங்கள், தஞ்சாவூர், 1998)
- 2000 ஆண்டிற்கான சிறந்த மனிதர் விருது (அமெரிக்கா, 2000)
- சைவ சித்தாந்த வித்தகர் (சூரியனார் கோயில் ஆதீனம், அறுபத்துமூவர் மன்றம், தஞ்சாவூர், 2001)

## கல்வியனுபவம்
- பேராசிரியர், மெய்யியல் மற்றும் பண்பாட்டுத்துறை, பூம்புகார் கல்லூரி, மேலையூர் (1974-89)
- பேராசிரியர் மற்றும் இயக்குநர், தமிழ்ப்பல்கலைக்கழகம், தஞ்சாவூர் (1989-2011)

## வெளியிட்டுள்ள நூல்கள்
கீழ்க்கண்டவை உள்ளிட்ட சுமார் 20 நூல்களை எழுதியுள்ளார். இவற்றுள் 12ஆங்கில நூல்களும் அடங்கும்.  

- சமுதாயத்தத்துவம்
- ஆகமங்கள் சைவம், வைணவம்
- சைவ சித்தாந்தத்தில் அறிவாராய்ச்சியியல்
- தியாகராஜர் கீர்த்தனைகளில் தத்துவச் சிந்தனைகள்
- பண்பாடு
- யோகக்கலையின் தோற்றமும் வளர்ச்சியும்
- இறையியல், சமூகவியல், பண்பாடு
- சைவத்தின் இறைக்கோட்பாடு

## தொலைக்காட்சி, வானொலி
பிபிசி, சன், ஏஎன்எம், உள்ளிட்ட பல தொலைக்காட்சிகளிலும், சமணம், சித்தர்கள், புத்தர், நாயன்மாகள், மேற்கத்திய தத்துவம் உள்ளிட்ட பல தலைப்புகளில் வானொலியிலும் உரையாற்றியுள்ளார்.  

## வெளிநாட்டுப் பயணங்கள்
தென் ஆப்பிரிக்கா, கனடா, ஜெர்மனி, இங்கிலாந்து, ஸ்வீடன், சுவிட்ஸர்லாந்து, மலேசியா,இலங்கை உள்ளிட்ட பல நாடுகளுக்குச் சென்று வந்துள்ளார்.
# பக்கிரிசாமி சந்திரசேகரன்


**பக்கிரிசாமி சந்திரசேகரன்** (15 எப்பிரல் 1934) இந்தியாவைச் சேர்ந்த தடயவியல் துறை நிபுணர் ஆவார்  
இராசிவ் காந்தி கொல்லப் பட்டபோது பெல்ட் பாம் கொண்டு அவர் கொல்லபட்டார் என்பதைக் கண்டறிந்து அறிவித்தார்.  

## வாழ்க்கைக்குறிப்பு

தமிழ்நாடு நாகப்பட்டினத்தில் பிறந்த சந்திரசேகரன் அண்ணாமலைப் பல்கலைக்கழகத்தில் இளம் அறிவியல் மற்றும் முதுஅறிவியல் பட்டம் பெற்றார். மேலும் சென்னைப் பல்கலைக்கழகத்தில் தடயவியல் அறிவியலில் முனைவர் பட்டம் பெற்றார்.  
தமிழ் நாட்டில் காவல்துறையின் கட்டுப்பாட்டில் இருந்த தடயவியல் துறையைப் பிரித்து தனித் துறையாக ஆனபிறகு அதன் இயக்குநராக அமர்த்தப்பட்டார். 1965 முதல் ஆறு ஆண்டுகாலம் உதவி இயக்குநராகவும், அதன்பிறகு 22 ஆண்டு காலம் தடைய அறிவியல் துறையின் தலைவராகவும் பணியாற்றினார். பன்னாட்டுத் தடயவியல் நிறுவனத் தலைவராக இருந்தார். தடயவியல் துறை தொடர்பான பல கட்டுரைகளை எழுதினார். இவர் எழுதிய  'உலகின் முதல் மனித வெடிகுண்டு' என்னும் நூல் பல நாடுகளில் காவல் துறையில் பாடப் புத்தகங்களாக உள்ளது. மேலும் இவர் கல்கி இதழில் தடய அறிவியல் துறையில் தன் அனுபவரங்களை *கிரிமினல்கள் ஜாக்கிரதை* என்ற பெயரில் 2000 ஆண்டு தொடராக எழுதினார். இது பின்னர் நூலாகவும் வெளிவந்தது.  

இவர் எம். ஜி. இராமச்சந்திரன் கொலை முயற்சி வழக்கு, ராஜீவ் காந்தி படுகொலை வழக்கு, பாத்தூர் நடராசர் சிலை மீட்பு வழக்கு, எம். வி. சிதம்பரம் கப்பல் தீவிபத்து உள்ளிட்ட பல வழக்குகளில் தடயவியல் ஆய்வு செய்து உண்மைகளை வெளிக்கொண்டுவந்தார்.  

ஜெய்ப்பூர் பல்கலைக்கழக துணைவேந்தராகவும் பணியாற்றியவர். 2000 ஆம் ஆண்டில் இந்திய நடுவணரசு இவருக்குப் பத்மபூசண் விருது வழங்கி கௌரவித்தது.  

சந்திர சேகரன் 11 சூலை 2017 அன்று உடல்நலக்குறைவால் இறந்தார்.  

## மேற்கோள்
# புஷ்பவல்லி


**பெந்தபாடு புஷ்பவல்லி** அல்லது பொதுவாக **புஷ்பவல்லி** (*Pushpavalli*, 3 சனவரி 1925 – 1991) பழம்பெரும் தென்னிந்தியத் திரைப்பட நடிகை ஆவார். தெலுங்கு, தமிழ்த் திரைப்படங்களில் நடித்தவர். இவர் ஜெமினி கணேசனின் இரண்டாவது மனைவி ஆவார். ஜெமினி கணேசனுடன் பல திரைப்படங்களில் நடித்துள்ளார். *மிஸ் மாலினி* (1947), ஆகியவை இவருக்குப் புகழ் தேடித் தந்தன.  

## வாழ்க்கைக் குறிப்பு
ஆந்திராவில் உள்ள கோதாவரி மாவட்டத்தில் பெந்தபாடு என்ற ஊரில் தொண்டாபுரம் ஜமீன் குடும்பத்தில், ஆந்திர வைணவ மரபில் பிறந்தவர் புஷ்பவல்லி. சென்னையைச் சேர்ந்த வழக்கறிஞர் ஐ. வி. ரங்காச்சாரி என்பவரைத் திருமணம் புரிந்தார்.  

பிற்காலத்தில் இவர் ஜெமினி கணேசனைத் திருமணம் புரிந்தார். நடிகை ரேகா இவர்களின் மகள் ஆவார்.  

## திரைப்படங்களில் நடிப்பு
1936 ஆம் ஆண்டில் துர்கா சினிடோனின் சம்பூர்ண இராமாயணம் என்ற தெலுங்குப் படத்தில் ஒரு சிறு பாத்திரத்தில் நடித்ததன் மூலம் திரையுலகில் நுழைந்தார். இவரது திறமையைக் கண்ட இயக்குநர் சி. புல்லையா தனது *சல் மோகனரங்கா* திரைப்படத்தில் நல்ல சந்தர்ப்பமளித்தார். தொடர்ந்து மோகினி பஸ்மாசுரா, வரவிக்ரயம் ஆகிய படங்களில் நடித்து நல்ல இடத்தைப் பிடித்துக் கொண்டார். தசாவதாரம், மாலதி மாதவம், தாராசசாங்கம் சூடாமணி, சத்தியபாமா போன்ற தெலுங்குப் படங்களில் நடித்துப் புகழ் பெற்ற பின்னர் தமிழ்த்திரையுலகில் நுழைந்தார். இவர் நடித்த முதல் தமிழ்த் திரைப்படம் தாசி அபரஞ்சி (1944) இவருக்கு நல்ல பெயரைத் தந்தது. தொடர்ந்து, பாதுகா, விந்திய ராணி, மிஸ் மாலினி, சக்ரதாரி, சம்சாரம் போன்ற படங்களில் நடித்துப் புகழ் பெற்றார்.  

## நடித்த தமிழ்த் திரைப்படங்கள்
1. *தாசி அபரஞ்சி* (1944)
1. *மிஸ் மாலினி* (1947)
1. *சக்ரதாரி* (1948)
1. சம்சாரம் (1951)
1. *பெற்ற மனம்* (1960)
1. *சங்கிலித்தேவன்* (1960)
1. *கை கொடுத்த தெய்வம்* (1964)
# கிளை விளக்கு


**கிளை விளக்கு** பல கிளைகளுடன் கூடிய குத்து விளக்கின் வடிவம் கொண்டது. இவ்வகை விளக்குகளைக் கோயில்களிலும், வீடுகளில் சிறப்புத் தேவைகளுக்கும் பயன்படுத்தலாம். பெரிய அளவிலான இவ்வகை விளக்குகள் பல்வேறு இடங்களில் காணப்படுகின்றன.  

## அமைப்பு
இவ்விளக்குகளில் நடுவில் ஒரு உயரமான தண்டும், அதிலிருந்து பல அடுக்குகளில் கிளைத்துச் செல்லும் பல விளக்குகளும் அமைந்திருக்கும். கீழுள்ள கிளைகள் அகன்றும் அடுக்குகளில் மேல்நோக்கிச் செல்லும்போது மேல் அடுக்குகள் பெரும்பாலும் ஒடுங்கிச் செல்லும். இவ்விளக்குகள் பித்தளை முதலிய உலோகங்களால் செய்யப்படுகின்றன. இவ்விளக்குகள் கூடிய ஒளியைப் பெறுவதற்காகவும் அலங்காரத்துக்காகவும் உருவாக்கப்படுகின்றன. பல்வேறு உயரங்களில் உருவாக்கப்படும் இவ்விளக்குகளிற் பெரியவை ஆறடி வரை உயரம் கொண்டவையாக இருக்கலாம். நடுத்தண்டின் உச்சியில் குத்து விளக்குகளில் இருப்பதைப் போலவே அன்னப் பறவை அல்லது வேறு உருவங்கள் இருக்கும். இவ்வகை விளக்குகளில் இந்த உருவங்கள் சிக்கலான உருவங்களைக் கொண்டவையாகவும், நுணுக்கமான வேலைப்பாட்டுடன் கூடியவையாகவும் அமைந்திருக்கும்.  

## கிளை விளக்குகள் சில
அ. இராகவன் தனது நூலில் தமிழ்நாட்டில் காணப்படும் பின்வரும் கிளை விளக்குகளைப் பட்டியல் இட்டு அவற்றை விளக்கியுள்ளார்.  
- சோடச அன்னச் சங்கிலிக் கிளை விளக்கு
- திருப்பதி கிளை விளக்கு
- அன்னலட்சுமி கிளை விளக்கு
- கின்னரிக் கிளை விளக்கு
- தாமரைக் கிளை விளக்கு
# உலகுசார் சபை

**உலகுசார் சபை** என்பது கத்தோலிக்க திருச்சபையில் அர்ப்பணவாழ்வு சபை அமைப்பு முறைகளில் ஒன்றாகும். இதில் இருப்போர் உலகில் வாழ்ந்து கொண்டே நற்செய்தி அறிவுரைகளை கடைபிடிக்க முயற்சி செய்கிறனர். உலகின் புனிதப்படுத்துதலுக்கு சிறப்பாக அதன் உள்ளிருந்தவாறே உழைக்கின்றனர். துறவற சபையினரைப் போல இவர்கள் சமூகமாக கூடி வாழ்வதில்லை.  

இவ்வகை அர்ப்பணவாழ்வு சபைகள் முதன்முதலில் பன்னிரண்டாம் பயஸினால் 1947இல் அனுமதிக்கப்பட்டன. உலகுசார் சபைகளை அமைக்க இப்போதய வழக்குப்படி திருத்தந்தையோ அல்லது மறைமாவட்ட ஆயரோ அனுமதி வழங்களாம். ஏறத்தாழ 60,000 நபர்கள் 200க்கும் மேற்பட்ட உலகுசார் சபைகளில் உறுப்பினராக உள்ளனர்.  

உலகுசார் சபையின் ஓர் உறுப்பினரது அர்ப்பணம் அவர் பொதுநிலையினராயினும் அல்லது திருப்பணியாளராயினும் இறைமக்களது நடுவில் அவருக்குரிய திருச்சபைச் சட்டமுறையான நிலையை மாற்றுவது இல்லை. ஆகவே நற்செய்தி அறிவுரைகளை கடைபிடிக்க விழையும் மறைமாவட்ட திருப்பணியாளர்கள் அர்ப்பண வாழ்வு சபைகளில் சேறுவர்.  

கப்புச்சின் சபையின் பிரிவாக Institute of the Maids of the Poor என்பதே இந்தியாவில் தொடங்கப்பட்ட முதல் உலகுசார் சபையாகும்.
# மெத்தில் பீனைலசிட்டேட்டு



**மெத்தில் பீனைலசிட்டேட்டு** *(Methyl phenylacetate)* என்பது C<sub>9</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். மெத்தனால் மற்றும் பீனைல் அசிட்டிக் அமிலம் சேர்ந்து உருவாகும் இந்த எசுத்தரின் அமைப்பு வாய்ப்பாடு C6H5CH2COOCH3 என்று எழுதப்படுகிறது. தெளிவான நிரமற்ற நீர்மமாகக் காணப்படும் மெத்தில் பீனைலசிட்டேட்டு நீரில் சிறிதளவு கரைகிறது. ஆனால் பெரும்பாலான கரிமக் கரைப்பான்களில் நன்றாக கரைகிறது.  

மெத்தில் பீனைலசிட்டேட்டு தேனைப் போன்ற வீரிய மணமுடையதாக உள்ளது. மிகவும் வீரியமாக இருப்பதால் 10% அல்லது அதைவிடக் குறைவான , மெத்தில்பீனைல் அசிட்டேட்டை மட்டுமே முகர்ந்து பார்க்க பரிந்துரைக்கப்படுகிறது. மதுவகைகள், குடைமிளகாய், தேன், மிளகு, காப்பி போன்றவற்றில் இயற்கையாக இச்சேர்மம் காணப்படுகிறது. வாசனைப்பொருட்கள் தொழிற்சாலைகளில் பயன்படுத்தப்படுகிறது.
# பெங்கித் சுட்டிராம்கிரன்



**பெங்கித் ஜார்ஜ் டேனியல் சுட்டிராம்கிரன்** *(Bengt Georg Daniel Strömgren)* (21 ஜனவரி 1908 – 4 ஜூலை 1987) ஒரு டேனிழ்சிய வானியலாளரும் வானியற்பியலாளரும் ஆவார்.  

பெங்கித் சுட்டிராம்கிரன் கோத்தென்பர்கில் பிறந்தார். இவரது பெற்றோர் எட்விக் சுட்டிராம்கிரனும் எலிசு சுட்டிராம்கிரனும் ஆவர். எலிசு சுட்டிராம்கிரன் கோப்பெனேகன் பல்கலைக்கழகத்தில் பேராசிரியராக இருந்தார். இவர் கோப்பெனேகன் பலகலைக்கழக வான்காணக இயக்குநராகவும் விளங்கினார். பெங்கித் அறிவியலாளர்களும் நோக்கீட்டாளர்களும் அவர்களது விருந்தினர்களும் புடைசூழ இருந்த பேராசிரியர் மாளிகையில் அறிவியல் சூழலில் வளர்ந்தார். இவர் தன் 14 ஆம் அகவையிலேயே ஓர் ஆய்வுக் கட்டுரையை எழுதி வெளியிட்டார். இவர் 1925 இல் தன் உயர்நிலைப் பள்ளிக் கல்வியை முடித்து கோப்பெனேகன் பல்கலைக்கழகத்தில் சேர்ந்தார். இரண்டாண்டுகளிலேயே இவர் வானியலிலும் வானியற்பியலிலும் பட்டம் பெற்றார். அடுத்த இரண்டாண்டுகளில் முனைவர் பட்டமும் பெற்றார். இவரது ஆய்வு 1929 இல் மிகச் சிறந்த மதிப்பெண்களைப் பெற்றது.  
அப்போது இவரது அகவை 21.  

## தகைமைகள்

**விருதுகள்**  

- புரூசு பதக்கம் (1959)
- அரசு வானியல் கழகப் பொற்பதக்கம் (1962)
- என்றி நோரிசு இரசல் விவுரைத்தகைமை (1965)
- ஜான்சன் பதக்கம், பிரெஞ்சு அறிவியல் கல்விக்கழகம் (1967)
- கார்ல் சுவார்சுசைல்டு பதக்கம் (1969)
**இவரது பெயரால் வழங்குபவை**  

- குறுங்கோள் 1846 பெங்கித்
- சுட்டிராம்கிரன் அகவை
- சுட்டிராம்கிரன் ஒளியளவியல்
- சுட்டிராம்கிரன் கோளங்கள்
- சுட்டிராம்கிரன் தொகையம்
# முஹயத்தீன் ஆண்டவர் பள்ளிவாசல்



**முஹயத்தீன் ஆண்டவர் பள்ளிவாசல் ** ( Arabic: مسجد سيد محي الدين , English: Saint Muhyuddin Mosque) என்பது இந்தியாவின் தமிழ்நாடு மாநில தஞ்சாவூர் மாவட்டத்தில் உள்ள திருப்பனந்தாள் நகரில் உள்ளது.  

## வரலாறு
1980 ஆம் ஆண்டு முற்பகுதியில், பழைய மசூதி இடித்துத் தள்ளப்பட்டது. தற்போதைய வடிவத்தில் மீண்டும் கட்டப்பட்டது. புதிய மசூதி திறப்பு விழா வெள்ளிக்கிழமை, 1989 பிப்ரவரி, 3 ம் தேதி நடைபெற்றது.  
## அமைப்பு
மசூதி இரண்டு வாயிற்களைக் கொண்டு உள்ளது.குவிமாடம் இல்லை.இரண்டு மினார்கள் உள்ளன.பள்ளிவாசலின் உள்ளே உளு செய்ய ஹவுஸ் உள்ளது.  

மசூதி இரண்டு மாடிகளில் உள்ளது. தரை தளத்தில் பிரார்த்தனை செய்யப்படுகிறது .  

## அடக்கத்தலம்
மசூதி வளாகத்தின் நுழைவாயிலில் மஸ்தான் சாஹிப் வலியுல்லா என்ற ஷேக் அப்துர் ரகுமான் பக்சின் அடக்கத்தலம் உள்ளது. (Arabic: عبد الرحمن بكش - *Abdu-r Raḥmān Baksh*).  
### உருஸ் சந்தனக்கூடு விழா
ஒவ்வொரு ஆண்டும் இஸ்லாமிய நாட்காட்டியின் மூன்றாவது மாதமான ரபியுல் அவ்வல் 22 அன்று இங்கு உருஸ் எனப்படும் சந்தனக்கூடு விழா நடைபெறும்  

## புகைப்படங்கள்
# வசு

, கி.பி. 401]]  
**வசுக்கள்** (*Vasu*, ) என்பது இந்து மதத்தில் நெருப்பு மற்றும் ஒளியுடன் தொடர்புடைய தெய்வங்களின் குழு ஆகும். இவர்கள் இந்திரன் மற்றும் விஷ்ணு உதவியாளர் தெய்வங்களாக விவரிக்கப்படுகிறார்கள். பொதுவாக எண்ணிக்கையில் எட்டு பேர் கொண்ட இவர்கள் *அஷ்டவசுக்கள்* என அழைக்கப்படுகின்றனர். இராமாயணத்தில்காசியப்பர் மற்றும் அதிதி ஆகியோரின் குழந்தைகள் என்றும், மகாபாரதத்தில் மனு அல்லது தர்மம் என்றும் தக்கன் மகள் வாசு ஆகியோரின் மகன்கள் என்றும் விவரிக்கப்படுகிறார்கள். வேதங்களில் இடம்பெற்றுள்ள முப்பத்து மூன்று கடவுள்களில் இவர்கள் எட்டு பேர் ஆவர்.  

## சொற்பிறப்பியல்
*வசு* என்ற சமசுகிருத சொல் "பிரகாசமானவை" என்று மொழிபெயர்க்கப்பட்டுள்ளது.  

## பட்டியல்
வெவ்வேறு நூல்களில் எட்டு வசுக்களின் மாறுபட்ட பட்டியல்கள் உள்ளன. பிரகதாரண்யக உபநிடதம், மானவ புராணம் மற்றும் மகாபாரதத்தின் படி பொதுவாக குறிப்பிடப்பட்ட பெயர்கள் மற்றும் அர்த்தங்கள் பின்வருமாறு:  
| பெயர் | பொருள் | பெயர் | பெயர் | பொருள் |  |
| --- | --- | --- | --- | --- | --- |
| பிருத்வி | பூமி | பூமி | தாரா | பூமி |  |
| வருணன் | நீர் | சமுத்திரம் | அபா | நீர் |  |
| அக்னி | தீ | அக்னி | அனலா/பாவகா | தீ |  |
| வாயு | காற்று | வாயு | அனிலா | காற்று |  |
| ஆதித்யா | அதிதியின் மகன் | அமசுமான் | பிரத்யூசா | சூரியன் |  |
| ஆகாசா | வானம் | ஆகாசா | பிரபாசா | வானம் |  |
| சந்திரமா | சந்திரன் | வர்ச்சா | சோமா | சந்திரன் |  |
| நட்சத்திராணி | நட்சத்திரங்கள் | பிரபாசா | துருவா | அழியா நட்சத்திரம் | } |

## புராணம்
இராமாயணத்தில் காசியப்பர் மற்றும் அதிதி ஆகியோரின் குழந்தைகள் என்றும், மகாபாரதத்தில் மனு அல்லது தர்மம் என்றும் தக்கன் மகள் வாசு ஆகியோரின் மகன்கள் என்றும் விவரிக்கப்படுகிறார்கள்.  

பிரிது (பிருத்வி) தலைமையிலான வசுக்கள் காட்டில் தங்களை எப்படி அனுபவித்துக் கொண்டிருந்தார்கள் என்பதை மகாபாரதம் விவரிக்கிறது. ஆகாசாவின் மனைவி ஒரு தெய்வீக பசுவைக் கண்டு, தனது கணவர் அதைத் திருடும்படி வற்புறுத்தினார். பிரிது மற்றும் அவரது மற்ற சகோதரர்களின் சம்மதத்துடனும் உதவியுடன் ஆகாசா இதைச் செய்தார். அந்த பசு வசிட்ட முனிவருக்குச் சொந்தமானது, அவர் தனது துறவி சக்திகள் மூலம் வசுக்கள் அதைத் திருடியிருப்பதை அறிந்து கொண்டார். மேலும் பூமியில் மனிதர்களாக பிறக்க வேண்டும் என்று உடனடியாக அவர்களை சபித்தார். வசுக்களின் வேண்டுகோளுக்கு பதிலளித்த வசிட்டர், அவர்களில் ஏழு பேர் பிறந்த ஒரு வருடத்திற்குள் பூமிக்குரிய வாழ்க்கையிலிருந்து விடுபடுவார்கள் என்றும், ஆகாசா மட்டுமே முழு தண்டனையையும் செலுத்துவார் என்றும் உறுதியளித்தார். வசுக்கள் பின்னர் நதி தெய்வமான கங்கை தங்கள் தாயாக வேண்டும் என்று கேட்டுக்கொண்டனர். மன்னர் சாந்தனு தன்னை ஒருபோதும் எந்த வகையிலும் தடுக்கக் கூடாது என்ற நிபந்தனையின் பேரில் கங்கை அவதாரம் எடுத்து அவரது மனைவியானார். ஏழு குழந்தைகள் பிறந்ததால், ஒன்றன் பின் ஒன்றாக, கங்கை அவர்களைத் தனது சொந்த நீரில் மூழ்கடித்து, அவர்களின் தண்டனையிலிருந்து விடுவித்தார், மன்னர் எந்த எதிர்ப்பும் தெரிவிக்கவில்லை. எட்டாவது குழந்தை பிறந்தபோதுதான் மன்னர் இறுதியாக தனது மனைவியை எதிர்த்தார், எனவே அவர் அவரை விட்டு வெளியேறினார். எட்டாவது மகன் உயிருடன் இருந்தார், பின்னர் வீடுமர் என்று அறியப்பட்டார்.
# அதுல் குமார்

பேராசிரியர் **அதுல் குமார்** (*Prof. Atul Kumar*) ஒரு செயற்கை கரிம வேதியியல் பேராசிரியர் ஆவார். இந்திய அறிவியல் மற்றும் புதுமையியல் ஆராய்ச்சிக் கழகம் (AcSIR), மத்திய மருந்து ஆராய்ச்சி நிறுவனம் (CSIR-CDRI) ஆகியவற்றில் பேராசிரியராகவும் முதன்மை விஞ்ஞானியாகவும் பணியாற்றினார். இந்திய அரசு 2007 ஆம் ஆண்டு இவருக்கு பத்மசிறீ விருதை வழங்கி சிறப்பு செய்தது.  
மருத்துவ வேதியியலில் முனைவர் பட்டம் பெற்ற பேராசிரியர் அதுல் குமார், அதற்கு பிந்தைய ஆராய்ச்சிக் கல்வியை அமெரிக்காவில் உள்ள பஃப்பலோ கல்லூரியில் பெற்றார்.  

## வாழ்க்கைப் பயணம்
மருத்துவ வேதியியல் துறையிலும் மருந்து வடிவமைப்பிலும் பேராசிரியர் அதுல் குமார் 24 ஆண்டுகள் அனுபவத்தைக் கொண்டிருந்தார்.  

## கல்விப்பணி
பாலி ஐதரோகுயினோன் வழிப்பொருட்கள் தயாரிக்கும் தொகுப்பு முறையில் இவர் நிபுணத்துவம் பெற்றவராக இருந்தார்.சமச்சீரற்ற ஆன்ட்செச் வினைகள் வழியாக தொகுப்புமுறையில் பாலி ஐதரோகுயினோன் தயாரித்தல் and தொடர்பான இவரது ஆய்வுக் கட்டுரைகள் முறையே 195, 94 முறைகள் மேற்கோளாகப் பயன்படுத்தப்பட்டுள்ளது.  

இந்திய மருந்துப்பொருள் உற்பத்தியாளர்கள் நிறுவனத்தின் விஞ்ஞானி விருதை இவர் வென்றுள்ளார். அமெரிக்க வேதியியல் கழகத்தின் உலகாய ஆலோசனைக் குழுவின் உறுப்பினராகவும் இருந்துள்ளார்.90 ஆய்வுக் கட்டுரைகளின் ஆசிரியராகவும் 45 காப்புரிமைகளுக்குச் சொந்தமானவராகவும் சிறந்து விளங்கியுள்ளார்
# திருச்சிராப்பள்ளி அரசு அருங்காட்சியகம்



**திருச்சிராப்பள்ளி அரசு அருங்காட்சியகம்** (Government Museum, Tiruchirappalli) தமிழ்நாடு மாநிலம் திருச்சிராப்பள்ளியில் உள்ள  
சிங்காரதோப்பு பகுதியில் அமைந்துள்ளது . அருங்காட்சியகம் அமைந்துள்ள இராணி மங்கம்மாள் மஹால் மதுரையை ஆண்ட  
சொக்கநாத நாயக்கரால் கட்டப்பட்டது.  
1616 இருந்து 1634 வரை பின்னர் 1665 ல் 1731 வரை, இது மதுரை நாயக்கர்களின் தர்பார் ஹாலாக இருந்தது.  

அருங்காட்சியகத்தில் நிலவியல், விலங்கியல், ஓவியங்கள், மானுடவியல், கல்வெட்டியல் மற்றும் வரலாறு தொடர்பான காட்சிகள் வரிசைப்படுத்தப்பட்டுள்ளன.  

## பின்புலம்
இந்த அருங்காட்சியகம் 1983 ஆம் ஆண்டு நிறுவப்பட்டது. இதற்கு முன்பு சேலம் மற்றும் மதுரை அருங்காட்சியகங்கள் தமிழ்நாடு அரசால் ஏற்படுத்தப்பட்டன. முதலில் திருச்சிராப்பள்ளி கண்டோன்மெண்ட் பகுதியில் அரசு அருங்காட்சியகம் ஆரம்பிக்கப்பட்டது. பின்பு 1997 இல் இராணி மங்கம்மாள் மஹாலுக்கு மாற்றப்பட்டது. அருங்காட்சியகம் பொதுப்பணித் துறை மூலம் பராமரிக்கப்பட்டு வருகிறது.  

## காட்சிப் பொருட்கள்

அருங்காட்சியகத்தில் 2000 பொரு‌ட்க‌ள் உட்புற மற்றும் வெளிப்புற காட்சிகளாக கொண்டுள்ளது.  

## சூழலியல் பிரிவு
அருங்காட்சியகத்தில், அரிய பூச்சிகள், பறவைகள் மற்றும் பாலூட்டிகள் ஆகியவற்றின் தொகுப்பு இடமாக சூழலியல் பிரிவு உள்ளது.  

இந்து மத கடவுள்களான கிருஷ்ணா, துர்க்கை, திருமால் மற்றும் நடராஜரின் காட்சிகளைக் காண்பிக்கும் அரிய தஞ்சாவூர் ஓவியங்கள் இங்கு காணப்படுகின்றன.
# அமுக்கப்பட்ட ஐதரசன்

**அமுக்கப்பட்ட ஐதரசன்** *(Compressed hydrogen)* (CH<sub>2</sub>, CGH<sub>2</sub> அல்லது CGH<sub>2</sub>) அழுத்தத்தின் கீழ் சேகரித்து வைக்கப்பட்டுள்ள தனிம ஐதரசனின் வளிமநிலை ஐதரசன் வடிவமாகும். 350 பார் (1பார் என்பது 1,00,000 பாசுகல்கள் அழுத்தம்) மற்றும் 700 பார் அழுத்த அளவுகளில் ஐதரசன் தொட்டிகளில் சேமிக்கப்பட்டுள்ள அமுக்கப்பட்ட ஐதரசன் வாயுவானது, ஐதரசன் வாகனங்களின் நகரும் ஐதரசன் தொட்டிகளில் பயன்படுத்தப்படுகிறது. அமுக்கப்பட்ட ஐதரசன் வாயு எரிபொருளாகப் பயன்படுத்தப்படுகிறது.  

ஐதரசன் குழாய்வழிப் போக்குவரத்து மற்றும் அமுக்கப்பட்ட ஐதரசன் குழாய் இழுவைவண்டிப் போக்குவரத்து ஆகியவற்றில் வளிம எரிபொருளாகப் பயன்படுத்தப்படுகிறது.
# தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்


**தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள ஆஞ்சநேயர் கோயில்களில் ஒன்றாகும்.  

## அமைவிடம்
இக்கோயில் தஞ்சாவூர் மருத்துவக்கல்லூரி சாலையில் மருத்துவக்கல்லூரிக்கு அருகில் அமைந்துள்ளது.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## மூலவர்
சுமார் நான்கு அடி உயரமுள்ள மூலவரான ஜெயவீர ஆஞ்சநேயர் கம்பீரமாக வடக்கு நோக்கி செல்பவர் போல அமைக்கப்பட்டுள்ளார். அவரின் இரு திருப்பாதங்களில் பாதஜலகாவும், தண்டையும் காணப்படுகின்றன. வரது ஓரத்தில் அழகிய கத்தி உறையுடன் காணப்படுகிறது. இடது கரம் தாமரைத் தண்டை பிடித்த நிலையில் உள்ளது. பரந்த மார்பில் மணி மாலையும் முப்புரி நூலும் காணப்படுகின்றன. காதில் குண்டலம் காணப்படுகிறது.  
மூலவர் சன்னதிக்கு வலப்புறம் துளசி மாடம் உள்ளது.  

## குடமுழுக்கு
25 நவம்பர் 1968இலும், அடுத்து 26 சூன் 2013இலும் குடமுழுக்கு நடைபெற்றுள்ளது.
# வில்லியம் ஆல்பிரெட் பவுலர்


**வில்லியம் ஆல்பிரெட் பவுலர்** *(William Alfred Fowler)* (; ஆகத்து 9, 1911- மார்ச்சு 14, 1995) ஓர் அமெரிக்க அணுக்கரு இயற்பியலாலரும் வானியற்பியலாளரும் ஆவார். இவரும் சுப்பிரமணியன் சந்திரசேகரும் 1983 ஆம் ஆண்டின் இயற்பியலுக்கான நோபல் பரிசைப் பெற்றனர்.  

## வாழ்க்கை

பவுலர் பென்சில்வேனியாவில் உள்ள பிட்சுபர்கில் பிறந்தார். இவரது இரண்டாம் அகவையில் குடும்பத்தோடு ஓகியாவில் உள்ள இலிமாவுக்குச் சென்றார். இது ஒரு நீராவித் தொடர்வண்டி நகரம் ஆகும்.இவர் ஓகியோ பல்கலைக்கழகத்தில் பட்டம் பெற்றார். அப்போது இவர் டௌ கப்பா எப்சிலான் அமைப்பில் உறுப்பினராக இருந்தார். இவர் கலிபோர்னியா தொழில்நுட்ப நிறுவனத்தில் அணுக்கரு இயற்பியலில் முனைவர் பட்டம் பெற்றார்.  

இவர் நீராவிப் பொறி இயங்கிகளில் தொடர்ந்து ஆர்வம் கொண்டிருந்தார். பல நீராவிப் பொறி இயங்கிகளை பல அளவுகளில் தன்னிடம் வைத்திருந்தார். அவற்றில் ஒன்று இங்கே காட்டப்பட்டுள்ளது. இவர் கலிபோர்னியாவில் உள்ள பசதேனாவில் இறந்தார்.இந்த ஆய்வு விண்மீன்களில் உருவாகும், மிகக் குறைந்த எடை வேதித் தனிமங்களைத் தவிர்த்த பிற தனிமங்களின் அணுக்கரு நிகழ்வுகளை வகைப்படுத்தியது. இது பரவலாக B<sup>2</sup>FH ஆய்வு]] என அறியப்படுகிறது.  

இவர் வாழ்க்கையில் முதலில் பெயர்பெற்ற அணுக்கரு இயற்பியலாளரானார் இவர் கலிபோர்னியா தொழில்நுட்ப நிறுவனத்தின் கெலோகு கதிர்வீச்சு ஆய்வகத்தில் சார்லசு இலவுரிட்செனுக்குப் பிறகு இயக்குநராக ஆனார். இவருக்குப் பிறகு இயக்குநராக சுட்டீவன் ஈ. கூனின் தொடர்ந்தார். இவருக்கு அரச தலைவர் ஜெரால்டு போர்டு தேசிய அறிவியல் பதக்கத்தை வழங்கினார். இதுவே ஓர் அமெரிக்கர் அறிவியலில் பெறமுடிந்த தகுதியாகும்.  

இவர் 1963 இல் அமெரிக்க வானியல் கழகத்தின் என்றி நோரிசு இரசல் விரிவுரைத் தகைமையையும் 1973 இல் வெத்லெசென் பரிசையும் 1978 இல் எடிங்டன் பதக்கத்தையும் 1979 இல் பசிபிக் வானியல் கழகத்தின் புரூசு பதக்கத்தையும் 1983 இல் இயற்பியலுக்கான நோபெல் பரிசைச் சுப்பிரமணியன் சந்திரசேகருடன் இணைந்தும் வென்றார். இவருக்கு நோபெல் பரிசு அணுக்கரு வினைகளுக்கான கோட்பாட்டு, செய்முறை ஆய்வுகளுக்காக வழங்கப்பட்டது. இந்த ஆய்வுகள் புடவியின் வேதித் தனிமங்களின் உருவாக்கத்தைப் புரிந்துகொள்ள முதன்மையானவை ஆகும்.  

இவர் நீராவிப் பொறி இயங்கிகளில் தொடர்ந்து ஆர்வம் கொண்டிருந்தார். பல நீராவிப் பொறி இயங்கிகளை பல அளவுகளில் தன்னிடம் வைத்திருந்தார். அவற்றில் ஒன்று இங்கே காட்டப்பட்டுள்ளது. இவர் கலிபோர்னியாவில் உள்ள பசதேனாவில் இறந்தார்.  

## வெளியீடுகள்
- 
- 
- 
- 
- 
- 
- 
- 

- 

### நினைவேந்தல்கள்
- 
- 
- 
-
# வெற்றிட உலர் பெட்டி



**வெற்றிட உலர் பெட்டி** *( Vacuum Dry Box )* என்பது கூருணர்வு கொண்ட பொருட்களை கையாள்வதற்கு உதவும் ஒரு பாதுகாப்புக் கருவியாகும். இக்கருவி அவற்றின் கூருணர்வை மட்டுப்படுத்தவும் அல்லது கட்டுப்படுத்தப்பட்ட சூழலை உருவாக்கி அப்பொருள்களை பாதுகாப்புடன் பயன்படுத்தவும் உதவுகிறது . இத்தகைய பாதுகாப்பு சாதனங்கள் பொதுவாக வேதியியல் ஆய்வகங்களின் ஆவி வாங்கியில் காணப்படுகின்றன . கொடிய நோய்க்கிருமிகளைக் கையாளும் நாசா போன்ற அறிவியல் ஆய்வு நிறுவனங்கள் , நிலவுப் பாறைகளை ஆய்வுசெய்யும் வசதிகள் கொண்ட ஆய்வகங்கள் மற்றும் தொழிற்சாலைப் பயன்பாடுகளில் இப்பெட்டி பயன்படுத்தப்படுகிறது, மட்டுப்படுத்தப்பட்ட சூழல் கையுறைப் பெட்டியும் வண்ணமடித்தல், மணல் வீச்சு போன்ற செயல்களுக்காகப் பயன்படுத்தப்படுகிறது
# கிரிராஜா


**கிரிராஜா (Giriraja)** என்பது கர்நாடக கால்நடைத் துறையின், பெங்களூர் வேளாண் அறிவியல் பல்கலைக்கழகத்தால் உருவாக்கப்பட்ட ஒரு கோழி இனமாகும்.  

கிரிராஜா கோழிகள் இடும் முட்டைகள் ஒவ்வொன்றும் 52-55 கிராம் எடை கொண்டவையாக இருக்கின்றன.இவை ஆண்டுக்கு  130-150 என்ற பெரிய எண்ணிக்கையில் இடுகின்றன. முட்டைகள் எல்லாம் நல்ல தரமானவையாகவும் (80-85 விழுக்காடு), மற்றும் விவசாயிகள் தங்கள் சொந்த பயன்பாட்டுக்கு இருப்புவைக்க உகந்தவையாகவும் உள்ளன. இந்த முட்டை ஓடுகள் பழுப்பு நிறமானவையாகவும்,  பிற வர்த்தக முட்டைகள் விட தடிமனாக இருப்பதால், எளிதில் உடையாதவையாக இருக்கும். இந்தக் கோழிகள் பிற உள்ளூர் வகைகளை ஒப்பிடும்போது நல்ல வளர்ச்சியடையக் கூடியனவாகவும், கலப்பு மற்றும் கொல்லைப்புற பண்ணைகளுக்கு மிகவும் பொருத்தமானதாக உள்ளன.  

கொல்லைப்புற வளர்ப்புக்கு, ஐந்து கோழிகளுக்கு  ஒரு சேவல் என்ற எண்ணிக்கையில் வளர்க்க வேண்டியது அவசியம். இவற்றை வளர்க்க சிறப்பு கவணம் தேவையில்லை. இவை ஆங்காங்கே சுற்றி திறந்த வெளியில் கிடைக்கும் உணவை உண்ணக்கூடியன. மேலும் இவை நல்ல தோட்டி விலங்குகளாக இருந்து,  பூச்சிகள் மற்றும் பச்சை இலைகள் போன்றவற்றை  உண்கின்றன. இவற்றால்  பண்ணை மற்றும் சமையலறை கழிவுகளை உண்ண முடியும். இந்த பறவைகள் நல்ல நோய் எதிர்பு ஆற்றலைக் கொண்டவை என்றாலும் இவை ராணிகேட் நோயால் தாக்கப்படுகின்றன. இதன் ஒரு நாள் வயது குஞ்சு 42-45 கிராம் எடையுடையது.